CELEX: 32001D0107
Language: lt
Date: 980380800000
Title: 2001 m. sausio 25 d. Komisijos sprendimas atidedantis Tarybos direktyvos 1999/36/EB taikymą tam tikriems gabenamiems slėginiams įrenginiams (pranešta dokumentu Nr. C(2001) 139)tekstas svarbus EEE.

Svarbus teisinis pranešimas

|

32001D0107

Oficialusis leidinys L 039 , 09/02/2001 p. 0043 - 0043

		Komisijos sprendimas2001 m. sausio 25 d.atidedantis Tarybos direktyvos 1999/36/EB taikymą tam tikriems gabenamiems slėginiams įrenginiams(pranešta dokumentu Nr. C(2001) 139)(tekstas svarbus EEE)(2001/107/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1999 m. balandžio 29 d. Tarybos direktyvą 1999/36/EB dėl gabenamųjų slėginių įrenginių [1], ypač į jos 17 straipsnio 2 dalį,kadangi:(1) Nėra slėginių cilindrų, cilindrų grupių ir cisternų, nurodytų Direktyvos 1999/36/EB 2 straipsnyje, išsamių techninių specifikacijų ir nėra pakankamų nuorodų į atitinkamus Europos standartus 1994 m. lapkričio 21 d. Tarybos direktyvos 94/55/EB dėl valstybių narių teisės aktų dėl pavojingų krovinių vežimo keliais suderinimo [2]prieduose su paskutiniais pakeitimais, padarytais Europos Parlamento ir Tarybos Direktyva 2000/61/EB [3]ir 1996 m. liepos 23 d. Tarybos direktyvos 96/49/EB dėl valstybių narių teisės aktų, susijusių su pavojingų krovinių vežimu geležinkeliais, suderinimo [4] prieduose su paskutiniais pakeitimais, padarytais Europos Parlamento ir Tarybos direktyva 1999/36/EB [5]. Todėl direktyvos dėl gabenamųjų slėginių įrenginių taikymas turėtų būti atidėtas.(2) Direktyvos 1999/36/EB 18 straipsnis numato, kad per 24 mėnesių pereinamąjį laikotarpį nuo tos direktyvos įsigaliojimo valstybės narės privalo leisti pateikti į rinką ir pradėti naudoti gabenamus slėginius įrenginius, kurie atitinka iki 2001 m. liepos 1 d. jų teritorijoje galiojusias taisykles. Todėl to laikotarpio galutinis terminas taip pat turi būti atidėtas.(3) Šiame sprendime numatytos priemonės atitinka Direktyvos 1999/36/EB 15 straipsnyje nurodyto komiteto nuomonę,PRIĖMĖ ŠĮ SPRENDIMĄ:1 straipsnisVadovaujantis Direktyvos 1999/36/EB 17 straipsnio 2 dalimi, šiuo sprendimu minėtos direktyvos įgyvendinimo slėginiams cilindrams, cilindrų grupėms ir cisternoms terminas atidedamas iki 2003 m. liepos 1 d.2 straipsnisValstybės narės leidžia išleisti į rinką ir pradėti naudoti 1 straipsnyje nurodytus įrenginius, kurie atitinka jų teritorijoje iki 2003 m. liepos 1 d. galiojančias taisykles, 24 mėnesius nuo pastarosios datos, o vėliau leidžia pradėti naudoti tokius įrenginius, jei jie buvo išleisti į rinką prieš tą datą.3 straipsnisŠis sprendimas yra skirtas valstybėms narėms.Priimta Briuselyje, 2001 m. sausio 25 d.Komisijos varduLoyola De PalacioPirmininko pavaduotojas[1] OL L 138, 1999 6 1, p. 20.[2] OL L 319, 1994 12 12, p. 7.[3] OL L 279, 2000 11 1, p. 40.[4] OL L 235, 1996 9 17, p. 25,[5] OL L 279, 2000 11 1, p. 44.--------------------------------------------------